als_Latn dik_Latn sag_Latn
Ministri i Arsimit dhe Shkencës, Mr.Abdilaqim Ademi, sot mori pjesë në akademinë solemne me rastin e 7 Marsit, ditës e mësimit në gjuhën shqipe.
- Sot, pas 128 vitesh, me krenari mund t’u themi të parëve tanë, Faleminderit, që na mundësuat të arsimohemi në gjuhën tonë amtare. Mësuesit tanë e kultivojnë gjuhën, pa të cilën çdo komb do të ishte pa identitet, lakuriq dhe pa shpirt. Gjuha është diçka që ne duhet ruajmë me çdo çmim dhe t’ua kalojmë fëmijëve tanë, të cilët krahas gjuhëve të huaja, duhet ta njohin edhe atë amëtare – shqipe, theksoi Ademi.
Arsimi, potencoi Ademi, është përcaktimi ynë, sepse vetëm në këtë mënyrë një komb mund të ngrihet ekonomikisht.
- Investimet në arsim, nuk ndalojnë sapo të jetë ndërtuar një godinë e re shkollore, nuk përfundojnë me rindërtimin e një shkolle. Investimi në arsim do të thotë ngritje e vazhdueshme e njohurive të mësimdhënësve, ndjekje e trendeve globale, si dhe zbatimi i tyre në sistemin arsimor. Ne investojmë dhe do të vazhdojmë me investime në arsimin në gjuhën amtare, në mënyrë që nxënësit tanë të jenë në nivel të barabartë me kolegët e tyre në botë, shtoi Ademi.
Ministri Ademi, pjesëtareve të gjinisë më të ndjeshme ua uroi Ditën Ndërkombëtare të Gruas, 8 Marsin, kurse mësimdhënësve ua uroi Ditën e Mësuesit, 7 Marsin.
als_Latn als_Latn als_Latn als_Latn als_Latn